O‘zbekistonda o‘tgan bir sutka ichida yana 287 kishida koronavirus tasdiqlandi

O‘zbekistonda 22-may, shanba kuni yana 287 kishida koronavirus tasdiqlandi, deb xabar berdi Sog‘liqni saqlash vazirligi matbuot xizmati. Bu ko‘rsatkich 21-may kuni 308 nafar, 20-may kuni 313 nafar, 19-may kuni 263 nafarni tashkil etgandi.
Yangi kasallanganlarning:
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan. Shunday qilib, mamlakatda koronavirusga chalingani rasman tan olinganlar soni 98451 nafarga yetdi.
Vazirlikning qo‘shimcha qilishicha, so‘nggi sutkada Qoraqalpog‘istonda 16 nafar, Andijon viloyatida 29 nafar, Qashqadaryo viloyatida 9 nafar, Namangan viloyatida 12 nafar, Samarqand viloyatida 39 nafar, Farg‘ona viloyatida 12 nafar, Toshkent viloyatida 56 nafar, Toshkent shahrida 124 nafar bemor tuzalib, kasallikdan sog‘ayganlar jami 93 930 nafarga yetdi va sog‘ayish ko‘rsatkichi 95 foizni tashkil etmoqda.
Shu kuni koronavirusga chalingan bemorlar orasida o‘lim holatlari qayd etilmagan. Bundan avval ketma-ket olti kun davomida ikki nafardan bemor vafot etayotgandi.
Vazirlik ayni paytda tibbiyot muassasalarida 3841 nafar bemor davolanayotganini bildirgan.